Током прославе због освајања другог места на Светском првенству, селектор репрезентације Хрватске Златко Далић и Лука Модрић су позвали певача Марка Перковића Томпсона, да се придружи фудбалерима у отворени аутобус који је ишао ка Тргу бана Јелачића у Загребу, где се одржавао свечани дочек. Иначе, овај певач је познат по величању и промовисању усташке идеологије. Том приликом, Модрић је од Перковића затражио да отпева његову песму "Гени камени", која садржи стихове који описују жал за Независном Државом Хрватском која је пропала 1945. године. За време трајање те државе, спроведен је геноцид над Србима.